**แบบเสนอแผนงาน/โครงการ/กิจกรรม/กองทุนหลักประกันสุขภาพองค์การบริหารส่วนตำบลท่าชะมวง**

เรื่อง ขอเสนอแผนงาน/โครงการ/กิจกรรม โครงการส่งเสริมสุขภาวะและลดการตั้งครรภ์วัยรุ่น

เรียน ประธานกรรมการบริหารกองทุนหลักประกันสุขภาพองค์การบริหารส่วนตำบลท่าชะมวง

ด้วยหน่วยงาน/องค์กร/กลุ่มคน(ระบุชื่อ) ศูนย์พัฒนาครอบครัวในชุมชนตำบลท่าชะมวง อำเภอรัตภูมิ จังหวัดสงขลา มีความประสงค์จะจัดทำแผนงาน/โครงการ/กิจกรรม โครงการส่งเสริมสุขภาวะและลดการตั้งครรภ์วัยรุ่น ในปีงบประมาณ 2562 โดยขอรับการสนับสนุนงบประมาณ จาก กองทุนหลักประกันสุขภาพองค์การบริหารส่วนตำบลท่าชะมวง เป็นเงิน 12,500 บาท โดยมีรายละเอียดแผนงาน/โครงการ/กิจกรรมดังนี้

ส่วนที่ 1 รายละเอียดแผนงาน/โครงการ/กิจกรรม (สำหรับผู้เสนอแผนงาน/โครงการ/กิจกรรม ลงรายละเอียด)

**1. หลักการและเหตุผล**

ประเทศไทยมีแนวโน้มของการคลอดบุตรจากแม่วัยรุ่นอายุ 10-19 ปีเพิ่มอย่างต่อเนื่อง และ มีการตั้งครรภ์ในวัยรุ่นที่มีอายุน้อยกว่า 15 ปีเพิ่มขึ้นอย่างน่าเป็นห่วง นอกจากนี้จำนวนในการคลอดซ้ำของวัยรุ่นก็พบว่ายังมีอัตราที่เพิ่มขึ้นอีกด้วย ซึ่งการเพิ่มขึ้นอย่างต่อเนื่องของการตั้งครรภ์ในวัยรุ่นส่งผลกระทบตามมาหลายด้าน เช่น เด็กแรกเกิดมีน้ำหนักต่ำกว่าเกณฑ์ การยุติการตั้งครรภ์ การขาดโอกาสทางการศึกษา ฯลฯ จากรายงานการเฝ้าระวังทางพฤติกรรมของสำนักระบาดวิทยา กระทรวงสาธารสุข พบว่า วัยรุ่นเริ่ม มีเพศสัมพันธ์ครั้งแรกอายุน้อยลงเรื่อย ๆ ระหว่าง 13-15 ปี และยังพบว่าการมีเพศสัมพันธ์ครั้งแรกส่วนใหญ่ไม่มีการใช้ถุงยางอนามัย มากถึงร้อยละ 50 ซึ่งสอดคล้องกับผลการวิจัย ซึ่งศึกษาเกี่ยวกับปัจจัยที่มีผลต่อการตั้งครรภ์ของวัยรุ่น พบว่า ส่วนใหญ่เกิดจากการใช้วิธีการคุมกำเนิดไม่สม่ำเสมอ หรือไม่ได้ใช้วิธีการป้องกันใดๆ ผลกระทบทางด้านเศรษฐกิจและสังคมพบว่า มารดาวัยรุ่นมีโอกาสสูงที่จะหยุดการศึกษากลางคันหรือ เรียนไม่จบ เนื่องจากในหลายๆ ประเทศ การตั้งครรภ์ในขณะที่เป็นนักเรียนยังไม่เป็นที่ยอมรับ เป็นเรื่อง น่าอับอาย ทำให้หญิงวัยรุ่นที่ตั้งครรภ์ถูกบังคับทั้งทางตรงหรือทางอ้อมให้ออกจากโรงเรียน

การป้องกันปัญหาวัยรุ่นตั้งครรภ์ จึงเป็นเรื่องสำคัญ นอกเหนือจากโรงเรียนต้องให้ความรู้แก่ตัววัยรุ่นเองเพื่อให้มีภูมิคุ้มกันและมีทักษะในการใช้ชีวิตทางเพศ แล้วครอบครัวก็ต้องเข้ามามีส่วนร่วม ซึ่งหน้าที่สำคัญของ**พ่อแม่ /ผู้ปกครอง**ในการช่วยให้เด็กมีภูมิคุ้มกันในเรื่องเพศ คือ การสร้างความสัมพันธ์ที่ใกล้ชิดผ่านการสนทนาแบบ“เปิดใจคุย” หัวใจสำคัญคือการมีส่วนร่วมของกลุ่มพ่อแม่ ผู้ปกครองลุกขึ้นมาเป็นภาคีสำคัญในการร่วมกันพัฒนาและแก้ไขปัญหาสุขภาวะทางเพศของเยาวชน เพื่อป้องกัน แก้ไข และลดผลกระทบอันเกิดจากการใช้ชีวิตทางเพศ ไม่ว่าจะเป็นโรคติดต่อทางเพศสัมพันธ์ เอชไอวี และ การตั้งครรภ์ในวัยรุ่น ศูนย์พัฒนาครอบครัวในชุมชนตำบลท่าชะมวง อำเภอรัตภูมิ จังหวัดสงขลา จึงได้เสนอโครงการส่งเสริม สุขภาวะและลดการตั้งครรภ์วัยรุ่น ขึ้น

**2. วัตถุประสงค์/ตัวชี้วัด**

**1)** เพื่อสร้างความตระหนักและมีส่วนร่วมในการป้องกันและแก้ไขปัญหาการตั้งครรภ์ในวัยรุ่น

2) เพื่อปรับทัศนคติหรือมุมมองให้แก่พ่อแม่ และบุตรวัยรุ่น ที่เปิดกว้างในเรื่องเพศวิถี

3) เพื่อเสริมสร้างทักษะการสื่อสาร/การรับฟังที่มีประสิทธิภาพ ระหว่างพ่อแม่ ผู้ปกครอง กับลูกวัยรุ่น

**ตัวชี้วัดเชิงปริมาณ** : ผลการดำเนินงานก่อให้เกิดประโยชน์ต่อประชาชนในชุมชน จำนวน 50 คน

**ตัวชี้วัดเชิงคุณภาพ** : ผลที่คาดว่าจะได้รับหลังจากเสร็จสิ้นโครงการ

1) พ่อแม่ ผู้ปกครอง มีความรู้ และเข้าใจในการสื่อสารเรื่องเพศกับลูก

2) ผู้เข้าร่วมโครงการมีความพึงพอใจไม่น้อยกว่าร้อยละ 80

**3. กลุ่มเป้าหมาย**

1) พ่อแม่ ผู้ปกครอง จำนวน 35 คน

2) คณะทำงานศูนย์พัฒนาครอบครัวฯและอื่นๆ จำนวน 15 คน

จำนวน 50 คน

**4. วิธีดำเนินการ**

1) ประชุมคณะทำงานศูนย์พัฒนาครอบครัวและผู้ที่มีส่วนเกี่ยวข้อง

2) เสนอโครงการต่อคณะกรรมการบริหารกองทุนหลักประกันสุขภาพระดับท้องถิ่นหรือพื้นที่องค์การบริหารส่วนตำบลท่าชะมวงเพื่อพิจารณาอนุมัติ

3) ประสานงานตามโครงการ

3.1) ประสานวิทยากรและทีมงานเพื่อจัดเตรียม หลักสูตร วัสดุ เอกสาร สื่อสำหรับใช้ในการจัดอบรมให้ความรู้

3.2) ประชาสัมพันธ์โครงการ

3.3) รับสมัครผู้เข้าร่วมโครงการ

4) ดำเนินงานตามโครงการ

5) สรุปและประเมินผลโครงการ

**5. ระยะเวลาดำเนินการ**

กำหนดจัด 1 วัน ในวันที่ 20 มิถุนายน 2562

หมายเหตุ : วันเวลาดำเนินการอาจเปลี่ยนแปลงได้ตามความเหมาะสม

**6. สถานที่ดำเนินการ**

ห้องประชุมองค์การบริหารส่วนตำบลท่าชะมวง อำเภอรัตภูมิ จังหวัดสงขลา

ห้องประชุมโรงพยาบาลส่งเสริมสุขภาพตำบลคลองยางแดง

หมายเหตุ : สถานที่อาจเปลี่ยนแปลงได้ตามความเหมาะสม

**7. งบประมาณ**

จากงบประมาณกองทุนหลักประกันสุขภาพองค์การบริหารส่วนตำบลท่าชะมวง จำนวน 12,500 บาท รายละเอียดดังนี้

1) ค่าสมนาคุณวิทยากร จำนวน 5 คน x 250 บาท x 5 ชม. รวม 6,250 บาท

2) ค่าอาหาร จำนวน 50 คน x 70 บาท x 1 มื้อ รวม 3,500 บาท

3) ค่าอาหารและเครื่องดื่ม จำนวน 50 คน x 25 บาท x 2 มื้อ รวม 2,500 บาท

4) ค่าวัสดุที่เกี่ยวข้อง (กระดาษ,ปากกา ฯลฯ) รวม 250 บาท

**รวมทั้งโครงการเป็นเงินทั้งสิ้น 12,500 บาท**

**8. ผลที่คาดว่าจะได้รับ**

1) ผู้ปกครองมีความตระหนักและมีส่วนร่วมในการป้องกันและแก้ไขปัญหากาตั้งครรภ์ในวัยรุ่น2) พ่อแม่มีการปรับทัศนคติหรือมุมมองต่อบุตรวัยรุ่น ที่เปิดกว้างในเรื่องเพศวิถี

3) พ่อแม่ผู้ปกครองได้รับการเสริมสร้างทักษะการสื่อสาร/การรับฟังที่มีประสิทธิภาพกับลูก

**9. การประเมินผล**

1) การประเมินความพึงพอใจของผู้เข้าร่วมโครงการ

2) การประเมินความรู้ความเข้าใจของผู้เข้าร่วมโครงการ

**10. ผู้รับผิดชอบโครงการ**

ศูนย์พัฒนาครอบครัวในชุมชนตำบลท่าชะมวง อำเภอรัตภูมิ จังหวัดสงขลา

**11. หน่วยงานสนับสนุนและอำนวยความสะดวกในการดำเนินโครงการ**

1. องค์การบริหารส่วนตำบลท่าชะมวง

2. โรงพยาบาลส่งเสริมสุขภาพตำบลคลองยางแดง

3. โรงพยาบาลส่งเสริมสุขภาพตำบลท่ามะปราง

ผู้ประสานงานและอำนวยความสะดวกในการดำเนินโครงการ

1) นางสาวชวนพิศ ณ รังษี ผู้อำนวยการกองสวัสดิการสังคม

2) นางสาวนุชรี ศรีพรมทอง หัวหน้าฝ่ายสวัสดิการสังคมและพัฒนาชุมชน

3) จ่าเอกคะนอง เรืองนุ่น นักพัฒนาชุมชนชำนาญการ

**12. ผู้เสนอโครงการ**

ลงชื่อ........................................................ผู้เสนอโครงการ

( นายณรงค์ ชุมประมาณ )

ตำแหน่ง ประธานศูนย์พัฒนาครอบครัวในชุมชนตำบลท่าชะมวง



**กำหนดการ**

**โครงการส่งเสริมสุขภาวะและลดการตั้งครรภ์วัยรุ่น**

**วันที่ 13 มิถุนายน ๒๕62 เวลา ๐๘.๓๐ - ๑6.๓๐ น.**

**ศูนย์พัฒนาครอบครัวในชุมชนตำบลท่าชะมวง ร่วมกับ องค์การบริหารส่วนตำบลท่าชะมวง**

**ณ ห้องประชุมองค์การบริหารส่วนตำบลท่าชะมวง อำเภอรัตภูมิ จังหวัดสงขลา**

๐๘.0๐-09.00 น. ลงทะเบียน

๐๙.๐๐-๐๙.๓๐ น. พิธีเปิด

๐๙.๓๐-๑๐.๑๕ น. ชี้แจงวัตถุประสงค์ **/** สร้างความคุ้นเคย / กำหนดกติกา

*โดยคณะวิทยากร*

๑๐.๑๕-๑๐.๓๐ น. พักรับประทานอาหารว่างและเครื่องดื่ม

๑๐.๓๐-๑๑.๑๕ น. เห็นบทบาทของตนเองและบทบาทพ่อแม่ต่อการแก้ปัญหาของวัยรุ่นในชุมชน (แนะนำตัวผ่านภาพ)

*โดยคณะวิทยากร*

๑๑.๑๕-๑๒.๐๐ น. เข้าใจนิยาม “เรื่องเพศ” ว่าครอบคลุมทุกเรื่องของชีวิต มีทั้งดีและไม่ดี

และเกิดได้กับทุกช่วงชีวิต (เส้นชีวิต)

*โดยคณะวิทยากร*

๑๒.๐๐-๑๓.๐๐ น. พักรับประทานอาหารกลางวัน

๑๓.๐๐-๑๓.๕๐ น. สำรวจความรู้สึกของตนเองในวัยที่เป็นวัยรุ่น (ย้อนรอยวัยรุ่น)

*โดยคณะวิทยากร*

๑๓.๕๐-๑๔.๓๐ น. สำรวจวิธีการสื่อสารของตนเองกับบุตรหลานและคนในครอบครัว และฝึก การสื่อสารในเชิงบวก (เราทำแบบนี้กับลูกบ่อยไหม)

*โดยคณะวิทยากร*

๑๔.๓๐-๑๔.๔๕ น. พักรับประทานอาหารว่างและเครื่องดื่ม

๑๔.๔๕-๑๕.๑๕ น. องค์ประกอบของการฟังอย่างตั้งใจ (ฝึกทักษะการฟังอย่างตั้งใจ)

*โดยคณะวิทยากร*

๑๕.๑๕-๑6.๓๐ น. สรุป / ปิดการอบรม / หนุนการนำกลับไปใช้

*โดยคณะวิทยากร*

✌✌✌✌✌✌✌✌✌✌✌✌✌✌✌✌✌✌✌✌✌✌✌✌✌✌✌✌